# Официален вестник C 115/11 а

| | ISSN 1977-0855 |
| --- | --- |
| Официален вестник
  на Европейския съюз | C 115 |
| | |
| Издание на български език | Информация и известия | Година 6011 април 2017 г. |

ISSN 1977-0855

Официален вестник

на Европейския съюз

C 115

Издание на български език

Информация и известия

Година 6011 април 2017 г.

---

| Известие No | Съдържание | Страница |
| --- | --- | --- |
| | IV   Информация |
| | ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ |
| | Съвет |
| 2017/C 115/01 | Годишен доклад за изпълнението на Стратегията на ЕС за борба с незаконното натрупване и трафика на малки оръжия и леки въоръжения (МОЛВ) и боеприпаси за тях — действия през 2015 г. | 1 |

Известие No

Съдържание

Страница

IV   Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Съвет

2017/C 115/01

Годишен доклад за изпълнението на Стратегията на ЕС за борба с незаконното натрупване и трафика на малки оръжия и леки въоръжения (МОЛВ) и боеприпаси за тях — действия през 2015 г.

1

---

| BG | |
| --- | --- |

BG

---

IV Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Съвет

| 11.4.2017 | BG | Официален вестник на Европейския съюз | C 115/1 |
| --- | --- | --- | --- |

11.4.2017

BG

Официален вестник на Европейския съюз

C 115/1

---

ГОДИШЕН ДОКЛАД ЗА ИЗПЪЛНЕНИЕТО НА СТРАТЕГИЯТА НА ЕС ЗА БОРБА С НЕЗАКОННОТО НАТРУПВАНЕ И ТРАФИКА НА МАЛКИ ОРЪЖИЯ И ЛЕКИ ВЪОРЪЖЕНИЯ (МОЛВ) И БОЕПРИПАСИ ЗА ТЯХ — ДЕЙСТВИЯ ПРЕЗ 2015 Г.

(2017/C 115/01)

СЪДЪРЖАНИЕ

| Въведение | 3 |
| --- | --- |

| Международни действия | 3 |
| --- | --- |

| Действие 1: Участие на ЕС във втората среща на правителствени експерти на Програмата за действие на ООН за предотвратяване, борба и премахване на незаконната търговия с малки оръжия и леки въоръжения във всичките ѝ аспекти | 3 |
| --- | --- |

| Действие 2: iArms — подкрепа за създаването и управлението на база данни за локализиране и проследяване на загубени, откраднати, незаконно търгувани и контрабандни огнестрелни оръжия (iARMS) | 3 |
| --- | --- |

| Действие 3: iTrace — глобален механизъм за докладване относно незаконни малки оръжия и леки въоръжения и други незаконни конвенционални оръжия и боеприпаси с цел намаляване на риска от незаконна търговия с тях | 4 |
| --- | --- |

| Действие 4: Дейности на ЕС в рамките на Европейската стратегия за сигурност в подкрепа на прилагането на Договора за търговията с оръжие | 5 |
| --- | --- |

| Действие 5: Насърчаване на ефективния контрол върху износа на оръжие чрез популяризиране сред трети държави на принципите и критериите на Обща позиция 2008/944/ОВППС | 6 |
| --- | --- |

| Действие 6: Борба с транснационалния незаконен трафик на оръжия чрез прилагането на Конвенцията на ООН срещу транснационалната организирана престъпност (UNTOC) и Протокола за огнестрелните оръжия към нея. | 6 |
| --- | --- |

| Регионални действия | 7 |
| --- | --- |

| Действие 7: Дейности в Югоизточна Европа по разоръжаване и контрол на оръжията, осъществявани от Центъра за Югоизточна и Източна Европа за контрол на малки оръжия и леки въоръжения (SEESAC). | 7 |
| --- | --- |

| Действие 8: Проект за обезвреждане на взривни устройства и унищожаване на военни остатъци в Босна и Херцеговина (EXPLODE). | 9 |
| --- | --- |

| Действие 9: Дейности за намаляване на риска от незаконна търговия с МОЛВ и прекомерното им натрупване в региона, обхванат от Организацията за сигурност и сътрудничество в Европа (ОССЕ). | 10 |
| --- | --- |

| Действие 10: Дейности в областта на физическата сигурност и управлението на запасите с цел намаляване на риска от незаконна търговия с МОЛВ и боеприпаси за тях в региона на Сахел. | 11 |
| --- | --- |

| Действие 11: Дейности на Регионалния център за борба с разпространението на малки оръжия и леки въоръжения в региона на Големите африкански езера и Африканския рог (RECSA) в подкрепа на борбата с незаконното натрупване и търговията с огнестрелни оръжия и боеприпаси в Африка. | 11 |
| --- | --- |

| Действие 12: Подкрепа за либийските власти за обезопасяването на запаси от конвенционални оръжия и боеприпаси. | 11 |
| --- | --- |

| Действие 13: Подкрепа на ЕС за регионалния мандат за мир, сигурност и стабилност на Икономическата общност на западноафриканските държави (ECOWAS) — Пилотни програми за събиране на оръжия. | 12 |
| --- | --- |

| Действие 14: Подкрепа на ЕС за Програмата за контрол на малките оръжия и леките въоръжения в Централна Америка (CASAC). | 12 |
| --- | --- |

| Действие 15: Подкрепа за изпълнението на стратегии за сигурност в Централна Америка за борба и предотвратяване на престъпленията, свързани с малките оръжия и леките въоръжения, и на въоръженото насилие. | 13 |
| --- | --- |

| Действия в рамките на споразумения/структуриран диалог | 13 |
| --- | --- |

| Действие 16: МОЛВ в рамките на политическия диалог с трети държави и регионални организации и клаузи относно МОЛВ | 13 |
| --- | --- |

| Действия в рамките на Европейския съюз | 14 |
| --- | --- |

| Действие 17: Инициативи на Европейската комисия срещу незаконния трафик на оръжия | 14 |
| --- | --- |

| ПРИЛОЖЕНИЕ | 16 |
| --- | --- |

Въведение

Настоящият доклад за напредъка по изпълнението на Стратегията на ЕС за борба с незаконното натрупване и трафика на малки оръжия и леки въоръжения (МОЛВ) и боеприпаси за тях обхваща осъществените през 2015 г. действия на ЕС в подкрепа на изпълнението на плана за действие, съдържащ се в стратегията. Той е изготвен от отдел „Разоръжаване, неразпространение и контрол върху износа на оръжие“ на ЕСВД в сътрудничество с други имащи отношение служби на ЕСВД и Европейската комисия.

През отчетния период ЕС продължи да оказва подкрепа за изпълнението на голям брой проекти с цел борба с незаконната търговия със и прекомерното натрупване на МОЛВ и боеприпаси за тях. ЕС продължи също така да поставя на преден план голям брой въпроси за МОЛВ и боеприпасите за тях на всички многостранни форуми, както и в рамките на политическите си диалози с трети държави в контекста на приложимите международни инструменти, като Програмата за действие на ООН за предотвратяване, борба и премахване на незаконната търговия с малки оръжия и леки въоръжения във всичките ѝ аспекти (Програмата за действие), Международния инструмент, позволяващ на държавите своевременно и надеждно да идентифицират и проследяват незаконните малки оръжия и леки въоръжения (ITI), и Протокола на ООН срещу незаконното производство и трафик с огнестрелни оръжия, техни части и компоненти, и боеприпаси към Конвенцията на ООН срещу транснационалната организирана престъпност (Протокола на ООН за огнестрелните оръжия). Предотвратяването на незаконната търговия с оръжия е също така една от ключовите цели на Договора за търговията с оръжие (ДТО), който влезе в сила на 24 декември 2014 г. и който допълва и подсилва Програмата за действие.

Докладът следва структурата на плана за действие на Стратегията на ЕС за МОЛВ. Формулировките от плана за действие са отбелязани в курсив и с рамкиране.

ИЗПЪЛНЕНИЕ НА ПЛАНА ЗА ДЕЙСТВИЕ, ВКЛЮЧЕН В СТРАТЕГИЯТА НА ЕС ЗА МОЛВ

План за действие:

| 1) | Ефективни многостранни действия за разработване на глобални, регионални и национални механизми за борба с доставките и дестабилизиращото разпространение на МОЛВ и боеприпаси за тях |
| --- | --- |

1)

Ефективни многостранни действия за разработване на глобални, регионални и национални механизми за борба с доставките и дестабилизиращото разпространение на МОЛВ и боеприпаси за тях

Международно измерение

Насърчаване изпълнението на Програмата за действие на ООН за предотвратяване, борба и премахване на незаконната търговия с малки оръжия и леки въоръжения във всичките ѝ аспекти.

Действие 1: Участие на ЕС във втората среща на правителствени експерти на Програмата за действие на ООН за предотвратяване, борба и премахване на незаконната търговия с малки оръжия и леки въоръжения във всичките ѝ аспекти (1—5 юни 2015 г., Ню Йорк)

ЕС участва активно във втората среща на правителствени експерти на Програмата за действие. В своето изявление ЕС изтъкна ролята на новостите в технологията и проектирането на МОЛВ с цел засилване на маркирането, регистрирането и проследяването на оръжия и изрази готовност да подкрепя проекти за конкретно проучване на потенциалното използване на нови технологии за обезопасяването на МОЛВ. ЕС приветства още повишените усилия от страна на международната общност за по-ефективно наблюдение на прилагането на оръжейно ембарго и допълнително подобряване на капацитета ѝ за диагностика в областта на борбата с незаконната търговия и отклоняването на МОЛВ. Във връзка с това ЕС приветства Резолюция 2220 (2015) на Съвета за сигурност на ООН относно малките оръжия и леките въоръжения, приета на 22 май 2015 г. Освен това ЕС приветства засиления обмен на информация и сътрудничеството между правоприлагащите органи в областта на разследването във връзка с международното движение на незаконни огнестрелни оръжия и повишените усилия за локализиране на незаконни МОЛВ и боеприпаси в засегнати от конфликти региони, като посочи базите данни iArms и iTrace (вж. по-долу).

План за действие: подкрепа за приемането на правнообвързващ международен инструмент за проследяване и маркиране на МОЛВ и боеприпаси

Действие 2: iARMS — подкрепа за създаването и управлението на база данни за локализиране и проследяване на загубени, откраднати, незаконно търгувани и контрабандни огнестрелни оръжия (iARMS)

В рамките на дългосрочния компонент на Инструмента на ЕС, допринасящ за стабилността и мира (IcSP), Съюзът продължи да предоставя финансова помощ на Интерпол за разработването и въвеждането на база данни за локализиране и проследяване на загубени, откраднати, незаконно търгувани и контрабандни огнестрелни оръжия (iARMS) чрез системата на Интерпол I-24/7 с цел улесняване на регионалния и трансрегионалния обмен на информация и на сътрудничеството между правоприлагащите органи в областта на разследването. От декември 2014 г. насам тече третата фаза на проекта, която трябва да приключи през декември 2016 г., с цел консолидиране на постиженията на първите две фази, за да се стимулира глобалното използване на iARMS и да се извлече полза от полезните взаимодействия с други имащи отношение системи в ЕС и извън него. Считано от август 2015 г., 144 държави — членки на Интерпол, са създали профили за служители в областта на правоприлагането и са регистрирали общо 1 619 потребителски профила. В базата данни са въведени 763 537 вписвания за откраднати, незаконно търгувани или контрабандни огнестрелни оръжия. Служителите в областта на правоприлагането са осъществили 6 697 търсения и са подали 4 296 заявления за проследяване чрез системата iARMS. Търсенията са върнали 50 попадения, от които 5 са потвърдени, а 45 са били в процес на разследване през есента на 2015 г. Даден е бил отговор на 872 заявления за проследяване. Интерпол е използвал данните от системата iARMS, за да анализира известни канали за незаконно търгуване към и от Панама.

Ефективността на базата данни зависи от точността на съдържанието и от редовното използване от умели ползватели. За да се подобри качеството на съдържанието и да стане използването по-систематично, в рамките на проекта беше осъществено обучение на ползвателите на iARMS, целящо да им се даде възможност да извършват специфични действия в базата данни, свързани със създаването на вписвания, актуализирането, търсенето, докладването и управлението на заявленията за проследяване, и предоставящо различни справочни функции. Бяха проведени седем сесии за обучение, от които пет бяха регионални (в Камерун за Западна Африка, Ел Салвадор за Латинска Америка, Зимбабве за Южна Африка и две в Лион за Европа), а две бяха национални семинари (Португалия и Франция).

План за действие: засилване и подкрепа за механизмите за санкциониране и за наблюдение на санкциите

Действие 3: iTrace — глобален механизъм за докладване относно незаконни малки оръжия и леки въоръжения и други незаконни конвенционални оръжия и боеприпаси с цел намаляване на риска от незаконна търговия с тях (Решение 2013/698/ОВППС на Съвета (1) и Решение 2015/1908/ОВППС на Съвета (2))

От 2013 г. насам ЕС подкрепя iTrace — глобален механизъм за докладване относно незаконни МОЛВ и други незаконни конвенционални оръжия и боеприпаси, използван от Организацията за изследване на оръжия в райони на конфликт (CAR). Целта на системата е да се локализират и проследяват незаконни МОЛВ и боеприпаси чрез научни изследвания на място в засегнати от конфликти региони, където местните правоприлагащи органи често не разполагат с необходимия капацитет за проследяване. CAR работи в тясно сътрудничество със и осигурява техническа помощ на правителства, групите на ООН за наблюдение на санкциите и операциите в подкрепа на мира. Информацията относно моделите на трафик и отклоняване, разкрити от iTrace, служат за увеличаване на ефективността на мерките за контрол на оръжията, напр. мерките за контрол върху износа и за управление на запасите. Целта на инициативата е да бъде установено и прекратено отклоняването. iTrace се стреми да съдейства и за наблюдаване на изпълнението на ДТО, да предоставя цялостна информация в подкрепа на прегледите на изпълнението на ДТО и да укрепва капацитета на националните правителства за прогнозиране на въздействието от решенията за лицензиране на износа на оръжие.

През 2015 г. CAR проведе разследвания на място с използване на iTrace в Централноафриканската република, Чад, Демократична република Конго, Колумбия, Кот д’Ивоар, Египет, Ирак, Ямайка, Ливан, Либия, Мали, Мианмар, Непал, Нигер, Сомалия, Сомалиланд, Южен Судан, Судан, Сирия, ОАЕ и Уганда. Общо екипите за разследване на CAR са документирали над 130,000 изделия (оръжия, боеприпаси, опаковки, моторни превозни средства и свързани с тях материали). CAR непрекъснато проверява и въвежда тази информация в системата iTrace.

Освен това пак през 2015 г. CAR представи iTrace на голям брой международни събития в различни региони по света, включително:

| — | конференцията на SEESAC за лицензиране на износа на оръжие, проведена в Тирана, Албания, |
| --- | --- |

—

конференцията на SEESAC за лицензиране на износа на оръжие, проведена в Тирана, Албания,

| — | UNSOM в Сомалия, |
| --- | --- |

—

UNSOM в Сомалия,

| — | Службата на ООН за борба срещу противопехотните мини (UNMAS) в Бамако, Мали, |
| --- | --- |

—

Службата на ООН за борба срещу противопехотните мини (UNMAS) в Бамако, Мали,

| — | Съвместната агенция за борба със самоделните взривни устройства (JIEDDA) и Агенцията за военно разузнаване (DIA) във Вашингтон, |
| --- | --- |

—

Съвместната агенция за борба със самоделните взривни устройства (JIEDDA) и Агенцията за военно разузнаване (DIA) във Вашингтон,

| — | Центъра „Stimson“ за глобална сигурност във Вашингтон, |
| --- | --- |

—

Центъра „Stimson“ за глобална сигурност във Вашингтон,

| — | военната консултативна мисия на ЕС в Централноафриканската република (EUMAM RCA), Банги, |
| --- | --- |

—

военната консултативна мисия на ЕС в Централноафриканската република (EUMAM RCA), Банги,

| — | делегацията на ЕС в Бейрут, |
| --- | --- |

—

делегацията на ЕС в Бейрут,

| — | както и две презентации на втората среща на правителствени експерти по Програмата за действие. |
| --- | --- |

—

както и две презентации на втората среща на правителствени експерти по Програмата за действие.

CAR допринесе и за засилване на обмена на информация с групите на ООН за наблюдение на санкциите, като предостави пряка помощ на шест от тях. Тези групи посочиха резултати по проекти по линия на iTrace в четири неотдавнашни доклада до Съвета за сигурност: Ал-Кайда и свързани с нея лица и образувания (S/2014/815), групата от експерти по въпросите на Демократична република Конго (S/2015/19), експертния екип по въпросите на Судан (S/2015/31) и групата от експерти по въпросите на Кот д’Ивоар (S/2015/252).

И накрая, поредицата „Комюникета от мястото на събитието“ на CAR беше широко отразена в международните новинарски медии. Тя включва две комюникета, пуснати по време на отчетния период: „Оръжия на Ислямска държава в Кобане“, в което са описани подробно оръжията, иззети от силите на ИДИЛ и отразени в документите на екип за разследване на CAR на 48 места във и около гр. Кобане; и „Оръжия и боеприпаси, пуснати с парашути на силите на Суданската народноосвободителна армия (SPLA-iO) в Южен Судан“, което представя доказателства за доставките на оръжия от страна на Судан за южносуданските бунтовнически сили.

ЕС гарантира подкрепата си за втората фаза на проекта iTrace чрез ново решение на Съвета (2015/1908/ОВППС), прието на 22 октомври 2015 г.

План за действие: подкрепа за засилването на контрола върху износа и утвърждаване на критериите от Кодекса за поведение при износа на оръжие.

Контролът върху износа, вноса, транзитното преминаване и претоварването на оръжия е от съществено значение за предотвратяване отклоняването на МОЛВ и използването им за престъпни и терористични цели; програмата за действие на ООН е съвсем ясна в това отношение. Ето защо ЕС оказва подкрепа на държавите, по тяхно искане, за укрепване на системите им за контрол на трансфера на оръжия. Дейностите по проектите се осъществяват по целия свят и включват съдействие за изготвянето на законодателство, обучение и споделяне на най-добри практики между професионалистите в областта на контрола върху износа. Изпълнител е Федералната служба на Германия по икономика и контрол върху износа (BAFA), подпомагана от служители в областта на контрола върху износа от други държави — членки на ЕС. Международният стандарт за контрол на износа на оръжие, който се използва за събиране на информация, e Договорът за търговията с оръжие. Съседните на ЕС държави получатели могат също така да поискат съдействие, за да се запознаят със системата на ЕС за контрол върху износа на военни стоки по Обща позиция 2008/944/ОВППС на Съвета (3).

Действие 4: Дейности на ЕС в рамките на Европейската стратегия за сигурност в подкрепа на прилагането на Договора за търговията с оръжие (Решение 2013/768/ОВППС на Съвета (4)).

За да допринася за прилагането и всеобщото приемане на Договора за търговията с оръжие, Съветът на ЕС прие през 2013 г. амбициозна програма за подкрепа на държави извън ЕС. Тази програма подпомага редица държави извън ЕС по тяхно искане за укрепване на системите им за трансфер на оръжия в съответствие с изискванията на Договора за търговията с оръжие. Проектът се изпълнява от Федералната служба на Германия по икономика и контрол върху износа (BAFA).

През 2015 г. посещения за съдействие по линия на ДТО се осъществиха в Ямайка (през януари), Перу (през май), Сенегал (през февруари), Буркина Фасо (през юли), Гана (през юли), Филипините (през януари) и Грузия (през септември). Във всички тези държави се проведе първото посещение за оценка на нуждите с цел да се определят приоритетните области за конкретно сътрудничество. Екипите на ЕС за подкрепа се срещнаха с основните заинтересовани страни от съответните държави, участващи в прилагането на ДТО, като в някои от държавите набелязаните приоритетни области вече са изложени и разгледани в пътна карта за подкрепа, която ще ръководи сътрудничеството с ЕС в дългосрочен план.

Освен посещенията за съдействие, в рамките на дейностите на ЕС в подкрепа на прилагането на ДТО бяха организирани четири регионални семинара:

| — | за членовете на ECOWAS и пет съседни държави (Мавритания, Камерун, Чад, Габон и Екваториална Гвинея) — в Дакар на 5—6 май 2015 г., |
| --- | --- |

—

за членовете на ECOWAS и пет съседни държави (Мавритания, Камерун, Чад, Габон и Екваториална Гвинея) — в Дакар на 5—6 май 2015 г.,

| — | за държавите — членки на Регионалния център на ООН за мир и разоръжаване в Азия и Тихия океан (UNRCPD) (с изключение на Таджикистан, Туркменистан, Казахстан, Киргизстан и Узбекистан), — в Манила на 10—11 май 2015 г., |
| --- | --- |

—

за държавите — членки на Регионалния център на ООН за мир и разоръжаване в Азия и Тихия океан (UNRCPD) (с изключение на Таджикистан, Туркменистан, Казахстан, Киргизстан и Узбекистан), — в Манила на 10—11 май 2015 г.,

| — | за африканските страни (с изключение на Мавритания, Камерун, Чад, Габон и Екваториална Гвинея) — в Претория на 23—24 септември 2015 г., |
| --- | --- |

—

за африканските страни (с изключение на Мавритания, Камерун, Чад, Габон и Екваториална Гвинея) — в Претория на 23—24 септември 2015 г.,

| — | в рамките на ad hoc дейностите по държави на 15—16 октомври 2015 г. в Того се проведе Séminaire de Sensibilisation des Parlementaires sur le Traité sur le Commerce des Armes. |
| --- | --- |

—

в рамките на ad hoc дейностите по държави на 15—16 октомври 2015 г. в Того се проведе Séminaire de Sensibilisation des Parlementaires sur le Traité sur le Commerce des Armes.

Включването на МОЛВ в обхвата на ДТО е изключително важно, а въвеждането на по-строг контрол върху законните международни трансфери на МОЛВ, например чрез по-силен контрол и гаранции по отношение на крайните потребители, както и чрез мерки за ограничаване на отклоняването на МОЛВ, може да намали допълнително опасността от отклоняване на МОЛВ към незаконните пазари. По този начин ДТО ще допълни и подсили други инструменти на ООН в тази област, като Програмата за действие и Протокола на ООН за огнестрелните оръжия.

Действие 5: Насърчаване на ефективния контрол върху износа на оръжие чрез популяризиране сред трети държави на принципите и критериите на Обща позиция 2008/944/ОВППС (Решение 2012/711/ОВППС на Съвета (5) и Решение 2015/2309/ОВППС (6))

През декември 2014 г. приключи изпълнението на Решение 2012/711/ОВППС на Съвета относно подкрепата на дейности на Съюза, с оглед да се насърчи контролът над износа на оръжие и да се популяризират принципите и критериите на Обща позиция 2008/944/ОВППС сред трети държави. Федералната служба на Германия по икономика и контрол върху износа (BAFA) проведе информационни дейности във връзка с контрола върху износа на оръжие. Това действие се явява последица от Съвместно действие 2009/2012/ОВППС. На 10 декември 2015 г. беше прието ново Решение 2015/2309/ОВППС на Съвета за насърчаване на ефективния контрол върху износа на оръжие и Съветът възложи техническото му изпълнение на BAFA.

Целта на решението е да се насърчава ефективният контрол върху износа на оръжие от държави извън ЕС в съответствие с принципите, заложени не само в Обща позиция 2008/944/ОВППС, но и с Договора за търговията с оръжие, и да се подкрепят усилията на тези държави на национално и регионално равнище, за да стане търговията с конвенционално оръжие по-отговорна и прозрачна. Държавите бенефициери по тези действия включват държавите от Югоизточна Европа (Албания, Босна и Херцеговина, Хърватия, бившата югославска република Македония, Черна гора и Сърбия); средиземноморските държави от Северна Африка, обхванати от европейската политика за съседство (Алжир, Египет, Либия, Мароко и Тунис), и източноевропейските и кавказките държави, обхванати от европейската политика за съседство (Армения, Азербайджан, Беларус, Грузия, Република Молдова и Украйна).

План за действие: да се стимулира ратифицирането на Протокола срещу незаконното производство и трафик с огнестрелни оръжия

Действие 6: Борба с транснационалния незаконен трафик на оръжия чрез прилагането на Конвенцията на ООН срещу транснационалната организирана престъпност (UNTOC) и Протокола за огнестрелните оръжия към нея.

Подкрепа за тази програма беше осигурена по линия на дългосрочния компонент на Инструмента, допринасящ за стабилността и мира (IcSP) и насочен към глобалните и трансрегионалните заплахи, който по-рано беше известен като Инструмент за стабилност (IfS). Програмата беше изпълнена от Службата на ООН по наркотиците и престъпността (UNODC), като стартира през март 2011 г. и завърши през юли 2015 г., с цел предотвратяване и борба с транснационалната незаконна търговия на огнестрелни оръжия чрез насърчаване на ратифицирането и прилагането на Протокола за огнестрелните оръжия. Тя обхвана 8 целеви държави в Западна Африка и 7 в Южна Америка и Карибския басейн и предостави съобразена с нуждите законодателна подкрепа на държавите, участващи в проекта, за да ги подпомогне във връзка с изменението или приемането на ново национално законодателство за прилагане на разпоредбите на Протокола за огнестрелните оръжия.

Проектът предостави законодателна помощ на 5 държави в Западна Африка: Бенин, Буркина Фасо, Мавритания, Сенегал и Того, както и на 5 държави в Южна Америка: Аржентина, Боливия, Еквадор, Парагвай и Уругвай, за преразглеждането и изготвянето на национално законодателство, а в някои от тях (Бенин, Мавритания, Того и Сенегал) — за финализирането на процеса на изготвяне на законопроекта и внасянето му в компетентните органи с цел последващо законодателно приемане. В Аржентина законодателната помощ беше насочена към включването на престъплението „Незаконен трафик“ в новия проект за Наказателен кодекс.

В областта на изграждането на капацитет служители на правоприлагащите органи от Западна Африка (Гана, Буркина Фасо, Сенегал, Бенин и Того) и Южна Америка (Аржентина, Боливия, Бразилия, Чили, Еквадор и Парагвай) преминаха обучение във връзка с разследването и наказателното преследване на трафика на огнестрелни оръжия. Курсовете дадоха на практикуващите юристи в областта на наказателното правосъдие добра основа по отношение на базисните умения, необходими за разследване на трафика на огнестрелни оръжия и други свързани с тях престъпления.

Освен това по линия на проекта непрекъснато бяха полагани усилия за привличането на национални и регионални организации на гражданското общество и парламентаристи, с оглед да се повиши осведомеността по въпросите, свързани с МОЛВ, и да се засилят участието и мониторингът на гражданското общество в изпълнението на стратегиите за огнестрелните оръжия. Продължи привличането за участие на организации на гражданското общество както чрез включването им в дейности по законодателна помощ, така и чрез провеждането на специални модули за обучение за НПО. UNODC продължи също да събира и анализира данни за конфискуваните огнестрелни оръжия, техните части и компоненти, както и за боеприпасите с цел провеждането на проучване относно трафика на огнестрелни оръжия, което започна в края на 2013 г. Целта на проучването е да се повиши осведомеността относно проблема с трафика на огнестрелни оръжия, да се открият евентуалните канали за незаконна търговия с огнестрелни оръжия и да се набележат новите или нововъзникващите тенденции в трафика на огнестрелни оръжия, както и да се определи степента на взаимосвързаност и транснационалния характер на това явление. В резултат на това в края на 2015 г. беше публикувано „Проучване относно транснационалния характер и маршрутите и начините на действие, използвани в трафика на огнестрелни оръжия“ (7).

1)   
  Ефективни многостранни действия за разработване на глобални, регионални и национални механизми за борба с доставките и дестабилизиращото разпространение на МОЛВ и боеприпаси за тях

План за действие: Регионални дейности

Конкретна помощ от ЕС под формата на проекти за трети държави и регионални организации

а)   Западни Балкани

Действие 7: Дейности в Югоизточна Европа по разоръжаване и контрол на оръжията, осъществявани от Центъра за Югоизточна и Източна Европа за контрол на МОЛВ (SEESAC) (Решение 2013/730/ОВППС на Съвета (8))

Центърът за Югоизточна и Източна Европа за контрол на малки оръжия и леки въоръжения (SEESAC) осъществява дейности за укрепване капацитета на националните и регионалните заинтересовани страни за контролиране и ограничаване разпространението на и злоупотребата с малки оръжия и леки въоръжения, като по този начин се допринася за повишаване на стабилността, сигурността и развитието в Югоизточна и Източна Европа. SEESAC работи по силата на мандата, даден му от Програмата на ООН за развитие (ПРООН) и Съвета за регионално сътрудничество (СРС).

Решение 2013/730/ОВППС на Съвета вече беше третото в подкрепа на действията на SEESAC за контрол върху МОЛВ след съвместни действия 2002/842/ОВППС на Съвета (9) и 2010/179/ОВППС на Съвета (10). SEESAC изпълнява дейностите, предвидени в сега действащото решение на Съвета, в Албания, Босна и Херцеговина, бившата югославска република Македония, Косово (11), Република Молдова, Черна гора и Република Сърбия.

Физическа сигурност и управление на запасите (ФСУЗ)

През 2015 г. SEESAC приключи успешно процеса на инсталиране (започнал през 2014 г.) на 19 обезопасени врати на четири места за съхранение на Министерството на отбраната на Босна и Херцеговина. След мисия за оценка и посещение на място в Република Молдова, с министъра на отбраната беше съгласувано да започне модернизиране на сигурността на два склада за боеприпаси/МОЛВ в Кишинев и Булбоака. В бившата югославска република Македония по проекта продължава модернизирането на условията за сигурност на две съоръжения за складиране: Орман и Еребино. През март 2015 г. в бившата югославска република Македония беше успешно организиран петдневен курс по физическа сигурност и управление на запасите (ФСУЗ): дейността беше важна не само за увеличаване на познанията по ФСУЗ сред служителите, отговарящи за сигурността на запасите, но и за засилване в рамките на проекта на инвестициите в модернизиране на инфраструктурата за сигурност на съоръженията за сигурност. Освен това SEESAC започна планирането на регионално обучение по ФСУЗ с цел увеличаване капацитета на служителите, на които е възложено управлението на запасите от МОЛВ/боеприпаси.

Унищожаване на излишните МОЛВ и боеприпаси за тях

През първата половина на 2015 г. SEESAC получи окончателно потвърждение от Министерството на отбраната на Албания, че 5 400 оръжия ще бъдат унищожени в рамките на проекта. Освен това 2 656 единици малки оръжия и леки въоръжения и 2 048 части и компоненти бяха унищожени с подкрепата на SEESAC в Черна гора и Косово в рамките на две отделни акции по унищожаване, целящи да се отбележи 9 юли, международният ден на унищожаване на оръжията. В Република Молдова, Сърбия и бившата югославска република Македония обаче напредъкът по дейностите в рамките на този компонент се забави поради политическата нестабилност и/или промени в персонала.

Подобрения в маркирането и проследяването на МОЛВ

Бяха подобрени способностите за маркиране и проследяване в целия регион. В Албания в 6 дирекции на полицията и 27 полицейски участъка из цялата страна бяха раздадени 56 компютъра, 56 източника на непрекъснато захранване, 28 принтера и 9 скенера, а 72 потребители бяха обучени да използват софтуера за електронно регистриране на оръжия. Посещенията за наблюдение, извършени от SEESAC в 49 полицейски участъка в Албания, показаха, че новият електронен регистър на оръжията функционира и значително е подобрил документирането на оръжия от полицията. Освен това на осем семинара, проведени из цяло Косово, 166 полицейски служители преминаха обучение по стандартните оперативни процедури (СОП) за проследяване на МОЛВ.

В бившата югославска република Македония беше оказана подкрепа за делегация от експерти от Министерството на вътрешните работи, които да наблюдават на практика прилагането на електронния регистър на огнестрелни оръжия в австрийското МВР и да получат отговор на опасенията си от техническо и законодателство естество. В Босна и Херцеговина беше доставен и в момента се използва пълният комплект искано оборудване.

Насърчаване на по-тясно регионално сътрудничество по въпросите на МОЛВ

В Сърбия завърши успешно сключването на договори и инсталирането на оборудване за балистичната лаборатория на Националния център по криминалистика, а в Белград се проведе успешно третата среща на мрежата на експертите по огнестрелни оръжия в Югоизточна Европа (SEEFEN), на която се събраха висши експерти по огнестрелните оръжия от полицейските служби, митническите администрации и прокуратурите. SEEFEN беше посочена и в двугодишния доклад на генералния секретар на ООН относно МОЛВ като пример за добра практика на сътрудничество в областта на правоприлагането и разследването с акцент върху обмена на информация. SEESAC засили и стратегическото си партньорство с Европол и Интерпол. И накрая, SEEFEN и ЕС проведоха първия ден на съвместното действие, който представлява важно начало на едно по-тясно сътрудничество между региона на Югоизточна Европа, Европол и държавите — членки на ЕС.

С решението на Съвета на SEESAC се дава и мандат да подпомогне създаването на регионална мрежа по огнестрелните оръжия. Съответно в Будва, Черна гора, се проведе четвъртата регионална среща на комисиите по МОЛВ. През май SEESAC разпространи Сборника по законодателство в Югоизточна Европа в областта на оръжията с цел да се осигури подкрепа за хармонизирането на законодателството в Югоизточна Европа за контрол и износ на оръжия. Той е обществено достъпен онлайн на оригиналните езици и на английски. Освен това проектът даде възможност за: 1) две посещения за обмен между Босна и Херцеговина и Албания на партньори от Министерствата на отбраната и между Албания и Косово на партньори от полицейските служби; 2) обмен на експерти между служители от националните комисии по МОЛВ на Босна и Херцеговина, Сърбия и Черна гора с представители от различни компетентни министерства на Молдова. Срещите, които се състояха в Република Молдова, дадоха възможност на молдовските служители да придобият нови знания и експертен опит по специфични аспекти на контрола върху оръжията, както и да създадат своя комисия по МОЛВ. Освен това стартира провеждането на анализ на измерението на пола в документите за националните политики в областта на контрола върху МОЛВ в Югоизточна Европа.

Стимулиране на събирането и регистрирането на МОЛВ, незаконно притежавани от цивилни лица в Югоизточна Европа

През 2015 г. SEESAC продължи да подкрепя кампаниите за събиране на МОЛВ и за повишаване на осведомеността в Западните Балкани. През 2015 г. SEESAC продължи да осигурява експертна и техническа подкрепа на Черна гора и Сърбия за публичните им кампании за законодателство в областта на оръжията и за събиране на оръжия и за повишаване на осведомеността. От началото на кампанията цивилното население в Черна гора е върнало 1 004 броя огнестрелни оръжия, 153 мини и взривни устройства, 577 броя оръжия и 14 963 патрона от различен калибър. Общо 7 545 броя МОЛВ и взривни устройства бяха отнети от незаконни източници в Сърбия до края на кампанията. Освен това 200 полицейски служители бяха обучени в Сърбия по въпросите на прилагането на новия закон за оръжията и боеприпасите, 13 журналисти от основни медии от Югоизточна Европа преминаха обучение по идентифициране на МОЛВ и боеприпаси.

SEESAC прилага съобразен с измерението на пола подход към своите дейности за контрол върху МОЛВ. На Балканите законните или незаконните огнестрелни оръжия, които са частна собственост, допринасят значително за домашното насилие: като инструмент за смъртоносно насилие срещу жените в частност, но и като подпомагащо средство при невъоръженото домашно насилие. SEESAC активно насърчава равните възможности за жените в правоприлагащите органи и създаването на полицейски звена, съставени само от жени, които специално да се занимават с домашното насилие. При повишаването на осведомеността относно опасността от наличието на оръжие у дома и при насърчаването на отговорното притежаване на оръжия („ФСУЗ у дома“) SEESAC установи, че съобразена с измерението на пола кампания, насочена към жените, е далеч по-успешна за постигане на желаните резултати. С цел да се насърчи прилагането на подход, основаващ се на пола, и да се убедят заинтересованите страни в ползата от работата за контрол върху оръжията, SEESAC подчертава важността на научните изследвания и данни за това, как въоръженото насилие има свързано с пола въздействие и че е необходим свързан с пола отговор, за да бъде работата успешна.

Действие 8: Проект за обезвреждане на взривни устройства и унищожаване на военни остатъци в Босна и Херцеговина (EXPLODE)

Изпълнението на проект за последващи действия по линия на компонента за реакция при кризи на Инструмента, допринасящ за стабилността и мира, с акцент върху сигурността, безопасността и перспективите за развитие за отделните лица и местните общности, засегнати от случайни експлозии в складове за боеприпаси в Босна и Херцеговина, продължи и през 2015 г. Смята се, че Босна и Херцеговина притежава над 24 000 тона запаси от военни боеприпаси, 17 000 тона от които са химически неустойчиви и крият висок риск от неконтролирана експлозия, която евентуално би могла да доведе до човешки жертви, както и да се отрази неблагоприятно върху региона. Министерството на отбраната на Босна и Херцеговина не разполага с достатъчен капацитет, способности и финансови средства, за да гарантира, че се прилагат подходящи стандарти в складовите съоръжения, и съответно разчита на помощ от ЕС и от международната общност за ускоряване на прочистването и унищожаването на невзривени артилерийски снаряди и взривни военни остатъци, както и за осигуряването на по-голяма безопасност на запасите.

Интервенциите, осъществени в рамките на този проект, доведоха до широк напредък към намаляване на запасите от боеприпаси. В периода октомври — декември 2015 г. значителни количества ракетни системи бяха отстранени посредством капацитета и услугите на производителя на военно оборудване „Pretis“. Като част от съвместните усилия по проектите EXPLODE и Pretis 4641 броя ракетни системи бяха унищожени по сигурен и безопасен за околната среда начин. До края на изпълнението си EXPLODE ще е довел до значителни стъпки за унищожаване на излишъците от опасни боеприпаси. До края на август 2016 г. се предвижда да бъдат унищожени белият фосфор, комплексните ракетни системи и противотанковите мини. Под егидата на проекта и дейността му, посветена на развитието на капацитет, дейностите обхванаха над 100 участници през 2015 г., като осигуриха целенасочен експертен опит за партньорите по проекта в областта на управлението на запасите и привеждане на практиките им в съответствие с международните технически насоки за боеприпасите. В рамките на компонента за модернизиране на инфраструктурата на 68 обекта бяха проведени интервенции в областта на безопасността. Съоръженията са били модернизирани и приведени в съответствие с международните стандарти за безопасност. Освен това съоръжението за унищожаване на военни боеприпаси TROM в Добой беше подобрено от гледна точка на безопасността на работното място, рисковете от непредвидена експлозия и общата безопасност. Проектът EXPLODE беше осъществен в тясно сътрудничество с дейностите на SEESAC.

б)   Регион на ОССЕ

Действие 9: Дейности за намаляване на риска от незаконна търговия с МОЛВ и прекомерното им натрупване в региона, обхванати от Организацията за сигурност и сътрудничество в Европа(ОССЕ) (Решение 2012/662/ОВППС на Съвета (12))

Дейностите за намаляване на риска от незаконна търговия с МОЛВ и прекомерното им натрупване в региона, обхванат от Организацията за сигурност и сътрудничество в Европа (ОССЕ), продължиха и през отчетния период.

Управление на запасите

Във връзка с повишаването на нивото на сигурност на складовете със запаси от конвенционални оръжия и боеприпаси в Киргизстан, след като съответните национални институции приеха регулаторната рамка за провеждане на дейностите в страната, ОССЕ приключи тръжната процедура за подбор на дружества за изграждането и подобряването на сигурността на един обект за съхранение на запаси в Кой Таш (започнало през август 2015 г.) и реконструкцията на три съществуващи обекта за съхранение (започнало през септември 2015 г.).

Унищожаване на излишните МОЛВ

Дейности във връзка с унищожаването на излишни МОЛВ с цел предотвратяване на тяхното пренасочване към незаконна търговия бяха предприети в Киргизстан и Беларус. В Киргизстан — след една година на преглед и консултации — през август 2015 г. правителството одобри постановлението за унищожаване на излишното оръжие. Този процес получи подкрепа от ОССЕ чрез провеждането на 5 кръгли маси с всички имащи отношение ведомства, притежаващи МОЛВ в страната, и чрез осигуряване на експерти за изготвянето на текста на постановлението. За изпълнението на постановлението трябваше да се разработят и приемат две инструкции на правителството (септември-октомври 2015 г.), след което последва действителното унищожаване на излишъка от оръжия в Киргизстан (ноември 2015 г.).

В Беларус, където в резултат на консултациите с Министерството на отбраната около 12 000 МОЛВ бяха идентифицирани като излишни, ОССЕ ще предостави по линия на ПРООН в Беларус оборудване за унищожаване на излишните МОЛВ. След няколко заседания ОССЕ и Министерството на отбраната постигнаха съгласие за необходимото оборудване и беше решено, че ОССЕ ще предостави на Министерството на отбраната на Беларус 3 машини за въздушно плазмено рязане, 3 заваръчни маси, 3 вилкови товарача, 3 щанги, 3 ъглови шлайфмашини, 6 циркуляра и предпазно оборудване (защитни очила, маншони за уши за защита на слуха/намаляване на шума, заваръчни шлемове и т.н.). Организирането на обществените поръчки за оборудването ще се извърши от ПРООН в Беларус. Дейностите по проекти, насочени към подобряване на физическата сигурност на съхраняването на МОЛВ, бяха проведени в два големи склада в Гомел и Коласава. Почти приключи работата по монтирането на системи за противопожарна сигнализация и сигурност в Гомел, а един от складовете за МОЛВ в Коласава беше ремонтиран. Беше проведена международна тръжна процедура за капитален ремонт на един от складовете на МОЛВ в Коласава.

Маркиране, регистриране и проследяване

В областта на въвеждането на софтуер за инвентаризация на МОЛВ с цел подобряване на управлението на запасите, регистрацията и проследяването на оръжията беше финализирана нова версия на софтуера въз основа на прегледа на приложението и обратната връзка от експерти в Босна и Херцеговина, Беларус, Република Молдова и Таджикистан. Приложението беше преведено също на румънски и таджикски език. ОССЕ организира и обучение за членовете на въоръжените сили на Босна и Херцеговина за използването на обновеното приложение за регистриране. Приложението беше представено и на министрите на отбраната на Грузия и Украйна. Освен това на Министерството на отбраната на Република Молдова бяха доставени 30 компютъра и 30 принтера, а на 13—17 юли и 19—23 октомври членове на въоръжените сили на Молдова бяха обучени да използват приложението за регистриране. На 25 септември 2015 г. отдел „Информационни технологии“ на Министерството на отбраната на Грузия, след като проведе първоначален тест, подаде списък с въпроси относно функционалностите на софтуерното приложение и поиска обучение за използването му; обучението беше предоставено през октомври 2015 г. През ноември 2015 г. бяха организирани допълнителни обучения за длъжностни лица от Министерството на отбраната на Таджикистан, а в Киргизстан се проведе обучение за обучители.

в)   Африка

Действие 10: Действия в областта на физическата сигурност и управлението на запасите (ФСУЗ) с цел намаляване на риска от незаконна търговия с МОЛВ и боеприпаси за тях в региона на Сахел (Решение 2014/912/ОВППС на Съвета (13)).

Съветът на Европейския съюз прие Решение 2014/912/ОВППС, с което задейства проект с продължителност 36 месеца, съфинансиран от Службата на Организацията на обединените нации по въпросите на разоръжаването и изпълняван от Регионалния център на ООН за мир и разоръжаване в Африка (UNREC). Целта на проекта е да допринася за сигурността и стабилността в региона на Сахел, като подпомага Буркина Фасо, Чад, Мали, Мавритания, Нигер и Нигерия да предотвратяват пренасочването и незаконния трафик на държавни МОЛВ и боеприпаси чрез подобряване на физическата сигурност и управлението на запасите (ФСУЗ). В частност това решение има за цел да подпомогне държавите при разработването на модерно законодателство, административни процедури и практически стандартни оперативни процедури, които да послужат като основа за подобряването на ФСУЗ в съответствие с международните стандарти за най-добри практики, и освен това пряко ще подпомогне извършването на дейности в областта на управлението и сигурността на запасите, включително чрез обновяване на съоръжения за съхранение, унищожаването на излишни, остарели или незаконни МОЛВ, както и пилотното въвеждане на нови технологии. Изпълнението на тези действия започна през 2016 г.

Действие 11: Дейности на Регионалния център за борба с разпространението на малки оръжия и леки въоръжения в региона на Големите африкански езера и Африканския рог (RECSA) в подкрепа на борбата с незаконното натрупване и търговията с огнестрелни оръжия и боеприпаси в Африка.

С финансиране от дългосрочния компонент на Инструмента, допринасящ за стабилността и мира, ЕС продължи да осъществява проект в Африка в подкрепа на борбата с незаконното натрупване на огнестрелни оръжия и боеприпаси и търговията с тях посредством Регионалния център за борба с разпространението на малки оръжия и леки въоръжения в региона на Големите африкански езера и Африканския рог (RECSA), който се намира в Найроби. Този проект допринесе за изпълнението на компонента „мир и сигурност“ от съвместната стратегия Африка—ЕС. След първата фаза на проекта, която приключи през юни 2013 г. и оказа подкрепа, наред с останалото, на институционалните структури и законодателния капацитет в няколко държави от Източна Африка, проектът навлезе във втората си фаза през юли 2013 г., насочена към увеличаване на способностите на африканските държави за ефективно осъществяване и координиране на усилията им срещу разпространението и трафика на незаконни МОЛВ. Проектът продължи с комбинация от дейности за изграждане на институционален капацитет, съчетани с редица дейности за ефективно управление на МОЛВ (маркиране на оръжията, водене на регистри, управление на запасите и унищожаване) и събиране на информация. Проектът предвиждаше и широк спектър от дейности за повишаване на осведомеността, като например семинари и работни срещи за предоставяне на информация за всички аспекти на Протокола от Найроби и други приложими международни стандарти, регионални и подрегионални инструменти. Освен това в рамките на посещенията за повишаване на осведомеността RECSA предостави на целевите държави консултации за политическата и правната рамка на борбата с разпространението на МОЛВ и за установяването на начин на действие на националните институции в областта на МОЛВ, като националните комисии по МОЛВ и националните координационни центрове. RECSA оказа подкрепа и на Република Конго и Малави в разработването на национални планове за действие във връзка с МОЛВ. В допълнение RECSA предостави също на Гана, Мали, Сомалия и Судан маркиращи машини, както и обучение за техниките на маркиране на оръжия и съответните софтуерни продукти на Кот д’Ивоар, Гана, Руанда, Сейшелските острови и Того.

Действие 12: Подкрепа за либийските власти за обезопасяването на запаси от конвенционални оръжия и боеприпаси (Решение 2013/320/ОВППС на Съвета (14))

На 24 юни 2013 г. Съветът реши да предостави подкрепа от ЕС в размер до 5 млн. евро за подпомагане на либийските власти в изпълнението на задачата да обезопасят огромния си обем запаси от конвенционални оръжия и боеприпаси. ЕС предвиждаше да предостави тази подкрепа, за да подпомогне компетентните либийски власти да прекратят по-нататъшното безконтролно разпространение на конвенционални оръжия и боеприпаси за тях, което продължава да допринася за несигурността в Либия, в съседните ѝ държави и в региона като цяло. При разработването на проекта беше отчетена сложната политическа обстановка и произтичащите от нея предизвикателства пред Либия, както и необходимостта да се осигури ангажираност на национално равнище и възлагането на по-важна роля на местните партньори. Предвидената продължителност на проекта беше пет години. За съжаление, с оглед на значителното влошаване на положението със сигурността в Либия от юли 2014 г. насам, през септември 2015 г. Решение 2013/320/ОВППС беше отменено с Решение (ОВППС) 2015/1521 на Съвета (15).

Действие 13: Подкрепа на ЕС за регионалния мандат за мир, сигурност и стабилност на Икономическата общност на западноафриканските държави (ECOWAS) — Пилотни програми за събиране на оръжия

Като се има предвид, че Западна Африка е приоритетен регион поради положението по отношение на разпространението на МОЛВ от конфликта в Либия, както и положението със сигурността в Нигерия, и като се има предвид спешната необходимост от всеобхватна демобилизация, разоръжаване и реинтеграция в регионите на река Мано и Сахел/Сахара с цел подпомагане на Икономическата общност на западноафриканските държави (ECOWAS) да приложи Конвенцията на ECOWAS относно малките оръжия, боеприпасите за тях и други свързани материали, през третото тримесечие на 2014 г. започна нов проект, финансиран от Европейския фонд за развитие (ЕФР). Проектът е насочен към разчистването на МОЛВ и насърчаване на проекти за развитие, като се предоставят повече възможности за хората в пилотни общности от избрани региони на шест държави от Икономическата общност на западноафриканските държави (ECOWAS). Това тригодишно действие изтича през 2017 г., като финансирането от ЕС в размер на 5,56 млн. евро е по линия на програма „Подкрепа от ЕС за мандата на ECOWAS за мир, сигурност и стабилност в региона“ и се провежда от Програмата на ООН за развитие. Проектът представлява изпълнение на „Пилотните програми за събиране на оръжие“ („Разоръжаване и развитие на общностите“ или „Оръжие за развитие“) в две групи, обединяващи шест държави, а именно: Северен Нигер, Мали; Съюза на държавите по река Мано (Западен Кот д’Ивоар; гористите части на Гвинея; Източна Либерия; Североизточна Сиера Леоне), които ще бъдат допълнение към други, вече осъществявани инициативи в рамките на Европейската стратегия за сигурност и развитие в Сахел. Дейностите по проекта включват подобряване на осведомеността на общностите за опасностите, произтичащи от незаконното разпространение на малки оръжия и въоръженото насилие; засилване на капацитета на институциите в областта на сигурността и на общностите да подобряват безопасността и преди всичко насърчаване на доброволното предаване/събиране на оръжия в замяна на проекти за развитие, основани на общностите.

г)   Централна Америка

Действие 14: Подкрепа на ЕС за Програмата за контрол на малките оръжия и леките въоръжения в Централна Америка (CASAC)

ЕС продължи изпълнението на проект в подкрепа на Програмата за контрол на малките оръжия и леките въоръжения в Централна Америка (CASAC). Чрез дългосрочния компонент на Инструмента, допринасящ за стабилността и мира, проектът, изпълняван преди това от ПРООН, навлезе във втората си фаза на подкрепа през септември 2012 г., като партньор по изпълнението е Комисията по сигурността към Системата за интеграция на Централна Америка (SICA) Instituto de Enseñanza para el Desarrollo Sostenible. Проектът е построен върху широко приети изводи за основните фактори за насилието в Централна Америка, а именно трафика на наркотици, младежката престъпност и банди, както и широко разпространеното наличие на незаконни огнестрелни оръжия. Въпреки че борбата с незаконния трафик на МОЛВ е конкретната цел и на двете програми CASAC, проектът взема предвид и свързани дейности на организираната престъпност, като например упойващи вещества, контрабанда на хора и превозни средства, които включва в повечето от своите обучения и изследвания. Като цяло отражението на CASAC II се забелязва предимно в аспектите от контрола на МОЛВ, свързани с правоприлагането, въз основа на предположението, че конфискуването на оръжията, разпространявани в региона, ще доведе не само до намаляване на страданието, болката и травмите, причинени на жертвите, но и до евентуално стимулиране на икономическия растеж. Приносът на проекта на ЕС към инициативата на CASAC има за цел полагането на основите на регионална структура и дългосрочна стратегия за борба срещу незаконния трафик на оръжия в Централна Америка както на национално, така и на регионално равнище. Проектът се осъществява в държави от Централна Америка и съседните региони, със специален акцент върху осем държави — членки на SICA (Белиз, Коста Рика, Ел Салвадор, Гватемала, Хондурас, Никарагуа, Панама и Доминиканската република).

Една година преди приключването на проекта CASAC II е постигнал повече от очакваните резултати по отношение на: i) засилване на оперативното регионално сътрудничество в борбата с натрупването, притежаването и контрабандата на МОЛВ; ii) националните звена за контрол на оръжията и наказателно разследване са укрепили своите системи за регистриране и контрол на МОЛВ, за да засилят обмена на информация на регионално равнище и наблюдението на трафика на МОЛВ чрез обучение, технологии и оборудване; iii) подобряване на координацията, стандартизацията и прилагането на международните, регионалните и националните инструменти, свързани с МОЛВ. Тези цели са постигнати чрез организирането на няколко дейности, насочени към всички държави от SICA:

| — | Национални курсове за разбиване на структурите, организациите и мрежите за незаконен трафик на МОЛВ в рамките на Стратегията за сигурност на Централна Америка (ESCA); за откриване на огнестрелни оръжия в личен багаж и товарни контейнери; за проследяване чрез iArms, ДНК и пръстови отпечатъци. |
| --- | --- |

—

Национални курсове за разбиване на структурите, организациите и мрежите за незаконен трафик на МОЛВ в рамките на Стратегията за сигурност на Централна Америка (ESCA); за откриване на огнестрелни оръжия в личен багаж и товарни контейнери; за проследяване чрез iArms, ДНК и пръстови отпечатъци.

| — | Национални проучвания за трафика на оръжия и регионални операции за трафика на МОЛВ (ORCA — Operativos Regionales para Control de Armas). Третата операция ORCA доведе до арестуването на 6 014 души и конфискуването на 13 003 оръжия, 101 383 броя боеприпаси и 155 броя експлозиви. |
| --- | --- |

—

Национални проучвания за трафика на оръжия и регионални операции за трафика на МОЛВ (ORCA — Operativos Regionales para Control de Armas). Третата операция ORCA доведе до арестуването на 6 014 души и конфискуването на 13 003 оръжия, 101 383 броя боеприпаси и 155 броя експлозиви.

| — | Изготвяне на образци на закони за огнестрелните оръжия и подкрепа за операциите на 8 национални бюра на Интерпол (CNM). |
| --- | --- |

—

Изготвяне на образци на закони за огнестрелните оръжия и подкрепа за операциите на 8 национални бюра на Интерпол (CNM).

Действие 15: Подкрепа за изпълнението на стратегии за сигурност в Централна Америка за борба и предотвратяване на престъпленията, свързани с малките оръжия и леките въоръжения, и на въоръженото насилие

Регионалният проект „Подкрепа за изпълнението на стратегии за сигурност в Централна Америка за борба и предотвратяване на престъпленията, свързани с малките оръжия и леките въоръжения, и на въоръженото насилие“ също получаваше финансова подкрепа от Европейския съюз от януари 2012 г. до юни 2015 г. Проектът беше насочен към 6 държави от Централна Америка (Коста Рика, Ел Салвадор, Гватемала, Хондурас, Никарагуа и Панама) и имаше за цел да допринесе за изпълнението на Стратегията за сигурност на Централна Америка (ESCA) по отношение на компонента борба с престъпността и предотвратяване на въоръженото насилие, свързано с използването на МОЛВ. По-конкретно целите на проекта бяха: i) подкрепа за изработването на национален план за действие за изпълнението на CASS на национално равнище; ii) укрепване на националните комисии за контрол на МОЛВ и предотвратяване на въоръженото насилие (CNM — Comisión Nacional Multidisciplinar); iii) насърчаване на дебата и обмена на опит по гранични проблеми във връзка с борбата с незаконния трафик на оръжие; iv) създаване на механизъм за наблюдение, с който гражданското общество да следи ангажиментите, поети от държавите. Instituto de Enseñanza para el Desarollo Sostenible (IEPADES) беше определен за партньор по изпълнението на проекта, чиито основни бенефициери са: правителствата на държавите от Централна Америка; SICA, гражданското общество на държавите от Централна Америка, организирано в Централноамериканската мрежа за изграждане на мира и човешка сигурност (REDCEPAZ). Проектът получи подкрепа от Инструмента, допринасящ за стабилността и мира.

План за действие:

| 1) | Ефективни многостранни действия за разработване на глобални, регионални и национални механизми за борба с доставките и дестабилизиращото разпространение на МОЛВ и боеприпаси за тях



  В рамките на споразумения/структуриран диалог |
| --- | --- |

1)

Ефективни многостранни действия за разработване на глобални, регионални и национални механизми за борба с доставките и дестабилизиращото разпространение на МОЛВ и боеприпаси за тях

Действие 16: МОЛВ в рамките на политическия диалог с трети държави и регионални организации и клаузи относно МОЛВ

Въпроси за МОЛВ бяха включени в дневния ред на редица редовни политически диалози на ЕС с трети държави и в сътрудничеството с регионални организации. През отчетния период специалният пратеник на ЕСВД за неразпространението и разоръжаването г-н Jacek Bylica проведе срещи в рамките на политическия диалог по въпросите на неразпространението и разоръжаването с Бразилия, Египет и Лигата на арабските държави, Япония, САЩ, Израел, Република Корея. Той проведе и редица други двустранни консултации с различни участници, включително в рамките на прояви като Конференцията за преглед на ДНЯО през 2015 г. в Ню Йорк.

В съответствие с приетите през декември 2008 г. заключения на Съвета относно включването на член относно малките оръжия и леките въоръжения (МОЛВ) в споразуменията между ЕС и трети държави бяха проведени по-нататъшни преговори за включването на елементи за МОЛВ в съответните споразумения с Куба, Япония и Малайзия, а през декември започнаха преговори с Армения. Наред с останалото преговорите допринасят ефективно за повишаване на осведомеността относно политиката на ЕС по отношение на МОЛВ, предоставят форум за подобряване на взаимното разбиране на съответните позиции и спомагат за организирането на бъдещ диалог на политическо и експертно равнище. С тези разговори също се набелязват евентуалните области за бъдещо сътрудничество и страните партньори се насърчават да постигнат конкретен напредък във връзка с ефективното прилагане на съответните международни инструменти за контрол върху МОЛВ.

План за действие:

| 1) | Ефективни многостранни действия за разработване на глобални, регионални и национални механизми за борба с доставките и дестабилизиращото разпространение на МОЛВ и боеприпаси за тях |
| --- | --- |

1)

Ефективни многостранни действия за разработване на глобални, регионални и национални механизми за борба с доставките и дестабилизиращото разпространение на МОЛВ и боеприпаси за тях

В рамките на Съюза

Действие 17: Инициативи на Европейската комисия срещу незаконния трафик на оръжия

През 2015 г. Комисията продължи да изпълнява действията, съдържащи се в съобщението „Огнестрелните оръжия и вътрешната сигурност на ЕС: защита на гражданите и спиране на незаконния трафик“ (16), прието на 21 октомври 2013 г.

Планът за действие на ЕС относно огнестрелните оръжия за периода 2014—2017 г., приет от Съвета през декември 2013 г., също е в процес на изпълнение. Европол създаде център за трафика с огнестрелни оръжия и понастоящем разработва задълбочен анализ на въпроса, а Европейският полицейски колеж въведе специфични курсове за обучение по огнестрелни оръжия.

През ноември 2015 г. терористичните атаки в Париж придадоха остро чувство за неотложност на работата по изпълнението на Европейската програма за сигурност, приета на 28 април 2015 г. (17) Комисията ускори изпълнението на действията, свързани с борбата с тероризма и радикализацията, и особено мерките по проблема с трафика и използването на огнестрелни оръжия и взривни вещества. През седмицата след парижките атентати Комисията прие две ключови предложения за законодателни актове: преразгледаната Директива 91/477 (COM(2015) 750 Final) (18) и Регламент за изпълнение (ЕС) 2015/2403 на Комисията от 15 декември 2015 г. за дезактивирането на огнестрелни оръжия (19).

На 2 декември 2015 г. Комисията прие план за действие с цел подобряване на борбата с незаконния трафик и използване на оръжия и взривни вещества (COM(2015) 624 final) (20). Наборът от мерки е изграден около четири приоритета и определя действия, които трябва да се включат в разработените досега дейности, за да се попълнят пропуските на всички етапи от правоприлагането: оценка на новите заплахи, най-подходящи оперативни действия, пълноценно използване на средствата за обмен на информация и международно сътрудничество.

За подобряване на сигурността на взривните вещества належащ приоритет е да се осигури пълното прилагане на Регламент (ЕС) No 98/2013 на Европейския парламент и на Съвета (21) от 15 януари 2013 г. относно прекурсорите на взривни вещества, който пресича достъпа до опасни химикали и позволява започването на ранен етап на полицейски разследвания по отношение на съмнителни операции и други инциденти. За тази цел е важно да се засили тясното сътрудничество с държавите членки и да се задълбочи вниманието, което се отделя на веригата за доставки на прекурсори. В допълнение Комисията планира да изтегли напред преразглеждането на регламента, първоначално предвидено за 2017 г., и да обмисли допълнителни мерки за затягане на ограниченията и контрола върху прекурсорите на взривни вещества.

Отражението на новите технологии върху потенциалната наличност на огнестрелни оръжия и взривни вещества също се разглежда. Комисията ще насърчава всеобхватна оценка на въздействието на новите технологични иновации в сътрудничество със сектора на огнестрелните оръжия и съответните национални правоприлагащи органи. Това се отнася за 3D принтерите, онлайн продажбите или риска от отклоняване от законната търговия.

В плана за действие е включена и специална глава, посветена на външната дейност и процеса на разширяване, насочена към сътрудничеството с трети държави и заплахата от отклоняване на оръжие от тях. Комисията обмисля увеличаване на оперативните действия с партньорите от Западните Балкани по линия на плана за действие относно огнестрелните оръжия, приет през 2014 г. Нестабилното положение в региона на Близкия изток и Северна Африка, особено продължителните конфликти в Либия и Сирия, свидетелстват за драстично увеличаване на незаконния трафик на огнестрелни оръжия към този регион в последните години. Комисията вече е започнала диалог за проучване на възможното бъдещо сътрудничество с тези държави, тъй като едно внезапно огромно търсене на огнестрелни оръжия в непосредствено съседен на ЕС регион представлява значителна заплаха за сигурността на ЕС в дългосрочен план, по която спешно трябва да се предприемат действия. Специално внимание се отделя и на бъдещия диалог с региона на Сахел, както и с Лигата на арабските държави и международни организации.

---

(1)  ОВ L 320, 30.11.2013 г., стр. 34.

(2)  ОВ L 278, 23.10.2015 г., стр. 15.

(3)  ОВ L 335, 13.12.2008 г., стp. 99.

(4)  ОВ L 341, 18.12.2013 г., стр. 56.

(5)  ОВ L 321, 20.11.2012 г., стр. 62.

(6)  ОВ L 326, 11.12.2015 г., стр. 56.

(7)  Проучване на СНПООН относно огнестрелните оръжия от 2015 г.

(8)  ОВ L 332, 11.12.2013 г., стр. 19.

(9)  ОВ L 289, 26.10.2002 г., стp. 1.

(10)  OВН L 80, 26.3.2010 г., стp. 48.

(11)  Позоваването на Косово следва да се разглежда в контекста на Резолюция 1244 (1999) на Съвета за сигурност

(12)  ОВ L 297, 26.10.2012 г., стр. 29.

(13)  ОВ L 360, 17.12.2014 г., стр. 30.

(14)  ОВ L 173, 26.6.2013 г., стр. 54.

(15)  ОВ L 239, 15.9.2015 г., стр. 142.

(16)  COM(2013) 716 final

(17)  COM(2015) 185 final

(18)  COM(2015) 750 final

(19)  ОВ L 333, 19.12.2015 г., стр. 62.

(20)  COM(2015) 624 final

(21)  ОВ L 39, 9.2.2013 г., стр. 1.

---

ПРИЛОЖЕНИЕ

Обзор на действията за контрол на МОЛВ от страна на институциите на ЕС през 2015 г.

| (В евро) |
| --- |
| Действие | Държави бенефициери | Референтен номер на проекта | Образувание на ЕС | Изпълнителна агенция | Отпусната сума (1) |
| Африка | Азия | Америка | Европа |
| Действие 1: Участие на ЕС във втората среща на правителствени експерти на Програмата за действие на ООН за предотвратяване, борба и премахване на незаконната търговия с малки оръжия и леки въоръжения във всичките ѝ аспекти | | | | | | ЕСВД | | |
| Действие 2: iArms — подкрепа за създаването и управлението на база данни за локализиране и проследяване на загубени, откраднати, незаконно търгувани и контрабандни огнестрелни оръжия (iARMS) | Камерун, Зимбабве | | Ел Салвадор | Франция, Португалия | IfS/2014/350723 | Инструмент, допринасящ за стабилността и мира (IcSP) | Интерпол | 1 500 000 |
| Действие 3: iTrace — глобален механизъм за докладване относно незаконни малки оръжия и леки въоръжения и други незаконни конвенционални оръжия и боеприпаси с цел намаляване на риска от незаконна търговия с тях | Централноафриканската република, Чад, Демократична република Конго, Кот д’Ивоар, Египет, Либия, Мали, Нигер, Сомалия, Сомалиланд, Южен Судан, Судан, Уганда | Ирак, Ливан, Мианмар, Непал, Сирия, Обединени арабски емирства | Колумбия, Ямайка | | Решение 2013/698/ОВППС на Съвета | Съвет | Организация за изследване на оръжия в райони на конфликт | 2 530 684 |
| Действие 4: Дейности на ЕС в рамките на Европейската стратегия за сигурност в подкрепа на прилагането на Договора за търговията с оръжие | Буркина Фасо, Бенин, членовете на ECOWAS (*1), Гана, Сенегал, Того | Грузия, Филипини, членовете на UNRCPD (*2) | Коста Рика, Ямайка, Перу | | Решение 2013/768/ОВППС на Съвета | Съвет | BAFA | 5 200 000 |
| Действие 5: Насърчаване на ефективния контрол върху износа на оръжие чрез популяризиране на Обща позиция 2008/944/ОВППС | | | | | Решение 2015/2309/ОВППС на Съвета | Съвет | BAFA | 999 000 |
| Действие 6: Борба с транснационалния незаконен трафик на оръжия чрез прилагането на Конвенцията на ООН срещу транснационалната организирана престъпност (UNTOC) и Протокола за огнестрелните оръжия към нея | Бенин, Буркина Фасо, Гана, Мавритания, Того, Сенегал | | Аржентина, Боливия, Бразилия, Чили, Еквадор, Парагвай, Уругвай | | IFS/2010/259204 | Инструмент, допринасящ за стабилността и мира (IcSP) | Служба на ООН по наркотиците и престъпността (UNODC) | 2 300 000 |
| Действие 7: Дейности в Югоизточна Европа по разоръжаване и контрол на оръжията, осъществявани от Центъра за Югоизточна и Източна Европа за контрол на малки оръжия и леки въоръжения (SEESAC) | | | | Албания, Босна и Херцеговина, бившата югославска република Македония, Косово (2), Черна гора, Република Молдова, Република Сърбия | Решение 2013/730/ОВППС на Съвета | Съвет | SEESAC чрез ПРООН | 5 127 650 |
| Действие 8: Проект за обезвреждане на взривни устройства и унищожаване на военни остатъци в Босна и Херцеговина (EXPLODE) | | | | Босна и Херцеговина | | Инструмент, допринасящ за стабилността и мира (IcSP) | ПРООН | 4 604 830 |
| Действие 9: Дейности за намаляване на риска от незаконна търговия с МОЛВ и прекомерното им натрупване в региона, обхванат от Организацията за сигурност и сътрудничество в Европа (ОССЕ) | Киргизстан, Таджикистан | | | Беларус, Босна и Херцеговина, Република Молдова, Грузия, Украйна | Решение 2012/662/ОВППС на Съвета | Съвет | Секретариатът на ОССЕ и бюрото на ПРООН в Беларус | 1 680 000 |
| Действие 10: Дейности в областта на физическата сигурност и управлението на запасите с цел намаляване на риска от незаконна търговия с МОЛВ и боеприпаси за тях в региона на Сахел | Буркина Фасо, Чад, Мали, Мавритания, Нигер и Нигерия | | | | Решение 2014/912/ОВППС на Съвета | Съвет | UNODA чрез UNREC | 3 561 257 |
| Действие 11: Дейности на Регионалния център за борба с разпространението на малки оръжия и леки въоръжения в региона на Големите африкански езера и Африканския рог (RECSA) в подкрепа на борбата с незаконното натрупване и търговията с огнестрелни оръжия и боеприпаси в Африка | Гана, Кот д’Ивоар, Малави, Мали, Република Конго, Руанда, Сейшелските острови, Сомалия, Судан, Того | | | | IfS/2012/307026 | Инструмент, допринасящ за стабилността и мира (IcSP) | RECSA | 2 700 000 |
| Действие 12: подкрепа за либийските власти за обезопасяването на запаси от конвенционални оръжия и боеприпаси (отменено поради положението със сигурността) | Либия | | | | Решение 2013/320/ОВППС на Съвета | Съвет | GIZ | 5 000 000 |
| Действие 13: Подкрепа на ЕС за регионалния мандат за мир, сигурност и стабилност на Икономическата общност на западноафриканските държави (ECOWAS) — Пилотни програми за събиране на оръжия | Мали, Съюз на държавите по река Мано (*3), Нигер | | | | EDF/2014/345376 | ЕФР | ПРООН | 5 560 000 |
| Действие 14: Подкрепа на ЕС за Програмата за контрол на малките оръжия и леките въоръжения в Централна Америка (CASAC) | | Белиз, Коста Рика, Доминиканска република, Ел Салвадор, Гватемала, Хондурас, Никарагуа, Панама | | | IFS/2012/288331 | Инструмент, допринасящ за стабилността и мира (IcSP) | CASAC | 2 300 000 |
| Действие 15: Подкрепа за изпълнението на стратегии за сигурност в Централна Америка за борба и предотвратяване на престъпленията, свързани с малките оръжия и леките въоръжения, и на въоръженото насилие | | Коста Рика, Ел Салвадор, Гватемала, Хондурас, Никарагуа, Панама | | | IFS-RRM/2011/278911 | Инструмент, допринасящ за стабилността и мира (IcSP) | IEPADES | 650 000 |
| Действие 16: МОЛВ в рамките на политическия диалог с трети държави и регионални организации и клаузи относно МОЛВ | Армения, Япония, Малайзия, | Куба | | | | ЕСВД | | |
| Действие 17: Инициативи на Европейската комисия срещу незаконния трафик на оръжия | | | Западни Балкани | | | ГД „Миграция и вътрешни работи“ (HOME) | | |

(В евро)

Действие

Държави бенефициери

Референтен номер на проекта

Образувание на ЕС

Изпълнителна агенция

Отпусната сума (1)

Африка

Азия

Америка

Европа

Действие 1: Участие на ЕС във втората среща на правителствени експерти на Програмата за действие на ООН за предотвратяване, борба и премахване на незаконната търговия с малки оръжия и леки въоръжения във всичките ѝ аспекти

ЕСВД

Действие 2: iArms — подкрепа за създаването и управлението на база данни за локализиране и проследяване на загубени, откраднати, незаконно търгувани и контрабандни огнестрелни оръжия (iARMS)

Камерун, Зимбабве

Ел Салвадор

Франция, Португалия

IfS/2014/350723

Инструмент, допринасящ за стабилността и мира (IcSP)

Интерпол

1 500 000

Действие 3: iTrace — глобален механизъм за докладване относно незаконни малки оръжия и леки въоръжения и други незаконни конвенционални оръжия и боеприпаси с цел намаляване на риска от незаконна търговия с тях

Централноафриканската република, Чад, Демократична република Конго, Кот д’Ивоар, Египет, Либия, Мали, Нигер, Сомалия, Сомалиланд, Южен Судан, Судан, Уганда

Ирак, Ливан, Мианмар, Непал, Сирия, Обединени арабски емирства

Колумбия, Ямайка

Решение 2013/698/ОВППС на Съвета

Съвет

Организация за изследване на оръжия в райони на конфликт

2 530 684

Действие 4: Дейности на ЕС в рамките на Европейската стратегия за сигурност в подкрепа на прилагането на Договора за търговията с оръжие

Буркина Фасо, Бенин, членовете на ECOWAS (*1), Гана, Сенегал, Того

Грузия, Филипини, членовете на UNRCPD (*2)

Коста Рика, Ямайка, Перу

Решение 2013/768/ОВППС на Съвета

Съвет

BAFA

5 200 000

Действие 5: Насърчаване на ефективния контрол върху износа на оръжие чрез популяризиране на Обща позиция 2008/944/ОВППС

Решение 2015/2309/ОВППС на Съвета

Съвет

BAFA

999 000

Действие 6: Борба с транснационалния незаконен трафик на оръжия чрез прилагането на Конвенцията на ООН срещу транснационалната организирана престъпност (UNTOC) и Протокола за огнестрелните оръжия към нея

Бенин, Буркина Фасо, Гана, Мавритания, Того, Сенегал

Аржентина, Боливия, Бразилия, Чили, Еквадор, Парагвай, Уругвай

IFS/2010/259204

Инструмент, допринасящ за стабилността и мира (IcSP)

Служба на ООН по наркотиците и престъпността (UNODC)

2 300 000

Действие 7: Дейности в Югоизточна Европа по разоръжаване и контрол на оръжията, осъществявани от Центъра за Югоизточна и Източна Европа за контрол на малки оръжия и леки въоръжения (SEESAC)

Албания, Босна и Херцеговина, бившата югославска република Македония, Косово (2), Черна гора, Република Молдова, Република Сърбия

Решение 2013/730/ОВППС на Съвета

Съвет

SEESAC чрез ПРООН

5 127 650

Действие 8: Проект за обезвреждане на взривни устройства и унищожаване на военни остатъци в Босна и Херцеговина (EXPLODE)

Босна и Херцеговина

Инструмент, допринасящ за стабилността и мира (IcSP)

ПРООН

4 604 830

Действие 9: Дейности за намаляване на риска от незаконна търговия с МОЛВ и прекомерното им натрупване в региона, обхванат от Организацията за сигурност и сътрудничество в Европа (ОССЕ)

Киргизстан, Таджикистан

Беларус, Босна и Херцеговина, Република Молдова, Грузия, Украйна

Решение 2012/662/ОВППС на Съвета

Съвет

Секретариатът на ОССЕ и бюрото на ПРООН в Беларус

1 680 000

Действие 10: Дейности в областта на физическата сигурност и управлението на запасите с цел намаляване на риска от незаконна търговия с МОЛВ и боеприпаси за тях в региона на Сахел

Буркина Фасо, Чад, Мали, Мавритания, Нигер и Нигерия

Решение 2014/912/ОВППС на Съвета

Съвет

UNODA чрез UNREC

3 561 257

Действие 11: Дейности на Регионалния център за борба с разпространението на малки оръжия и леки въоръжения в региона на Големите африкански езера и Африканския рог (RECSA) в подкрепа на борбата с незаконното натрупване и търговията с огнестрелни оръжия и боеприпаси в Африка

Гана, Кот д’Ивоар, Малави, Мали, Република Конго, Руанда, Сейшелските острови, Сомалия, Судан, Того

IfS/2012/307026

Инструмент, допринасящ за стабилността и мира (IcSP)

RECSA

2 700 000

Действие 12: подкрепа за либийските власти за обезопасяването на запаси от конвенционални оръжия и боеприпаси (отменено поради положението със сигурността)

Либия

Решение 2013/320/ОВППС на Съвета

Съвет

GIZ

5 000 000

Действие 13: Подкрепа на ЕС за регионалния мандат за мир, сигурност и стабилност на Икономическата общност на западноафриканските държави (ECOWAS) — Пилотни програми за събиране на оръжия

Мали, Съюз на държавите по река Мано (*3), Нигер

EDF/2014/345376

ЕФР

ПРООН

5 560 000

Действие 14: Подкрепа на ЕС за Програмата за контрол на малките оръжия и леките въоръжения в Централна Америка (CASAC)

Белиз, Коста Рика, Доминиканска република, Ел Салвадор, Гватемала, Хондурас, Никарагуа, Панама

IFS/2012/288331

Инструмент, допринасящ за стабилността и мира (IcSP)

CASAC

2 300 000

Действие 15: Подкрепа за изпълнението на стратегии за сигурност в Централна Америка за борба и предотвратяване на престъпленията, свързани с малките оръжия и леките въоръжения, и на въоръженото насилие

Коста Рика, Ел Салвадор, Гватемала, Хондурас, Никарагуа, Панама

IFS-RRM/2011/278911

Инструмент, допринасящ за стабилността и мира (IcSP)

IEPADES

650 000

Действие 16: МОЛВ в рамките на политическия диалог с трети държави и регионални организации и клаузи относно МОЛВ

Армения, Япония, Малайзия,

Куба

ЕСВД

Действие 17: Инициативи на Европейската комисия срещу незаконния трафик на оръжия

Западни Балкани

ГД „Миграция и вътрешни работи“ (HOME)

---

(*1)  Мавритания, Камерун, Чад, Габон, Екваториална Гвинея.

(*2)  Регионален център на ООН за мир и разоръжаване в Азия и Тихия океан с изключение на Таджикистан, Туркменистан, Казахстан, Киргизстан и Узбекистан.

(*3)  Западен Кот д’Ивоар, гористите части на Гвинея, Източна Либерия, Североизточна Сиера Леоне.

(1)  Отпусната за цялата продължителност на проекта, не само за 2015 г.

(2)  Позоваването на Косово следва да се разглежда в контекста на Резолюция 1244 (1999) на Съвета за сигурност.

---